stanford-oval/wikipedia huggingface dataset:
Split Your Lip

| Split Your Lip Hardcore Superstar |
| --- | --- | --- |

Studioalbumin tiedot
 Julkaistu: 29. marraskuuta 2010
 Tuottaja(t): Tobias Lindell
 Tyylilaji: hard rock, sleaze rock
 Kesto: 40.50
 Levy-yhtiö: Nuclear Blast (SE) Abstract Sounds (UK)
Listasijoitukset
  5.
Hardcore Superstarin muut julkaisut
| Beg for It 2009 | Split Your Lip 2010 | C’mon Take on Me 2013 |
Split Your Lip on ruotsalaisen Hardcore Superstarin kahdeksas studioalbumi, joka julkaistiin 29. marraskuuta 2010.
Albumi debytoi Ruotsissa Sverigetopplistanin viidennellä sijalla, ja pysyi listalla yhteensä kolme viikkoa.
Kappaleet

Sadistic Girls – 4.06
Guestlist – 4.02
Last Call for Alcohol – 3.24
Split Your Lip – 3.19
Moonshine – 3.57
Here Comes That Sick Bitch – 3.21
What Did I Do – 3.51
Bully – 3.28
Won’t Go to Heaven – 3.04
Honeymoon – 3.28
Run to Your Mama – 4.58
Arvostelut

Allmusic:
Soundi:
Suojalasit

Suojalasit
Suojalasit, ovat yleisnimitys joukolle henkilökohtaisia suojaimia, joiden pääasiallisin käyttötarkoitus on suojella silmiä ulkoisilta vaurioilta:
Mekaaniset (pöly, kiven iskemät, kipinät)
Kemialliset (kemikaaliroiskeet, kaasut)
Säteily
Hyvät suojalasit istuvat hyvin – myös silmälasien kanssa ja ovat käyttäjälleen mukavat (kevyet, pehmustetut, säädettävät, jne.); tarjoavat tilanteeseen nähden riittävän suojan myös epäsuorilta vaaroilta (peittävät silmät kasvoihin asti); eivät huurru eivätkä naarmutu helposti, rajoita näkökenttää taikka aiheuta heijastumia / häikäistymisvaaraa. 
Nykyään suojalaseja saa monia eri malleja ja erivärisinä, joitain malleja myös käyttäjän omilla vahvuuksilla valmistettuna. Valtaosa kaupoissa myytävistä suojalaseista on valmistettu polykarbonaatista, joka estää tehokkaasti myös ultraviolettisäteilyä.
Aiheesta muualla

Kuvia tai muita tiedostoja aiheesta Suojalasit Wikimedia Commonsissa
Sven Nykvist

Ingmar Bergman ja Sven Nykvist
Sven Nykvist (3. joulukuuta 1922 Moheda, Ruotsi – 20. syyskuuta 2006 Ruotsi) oli kaksi Oscar-palkintoa saanut ruotsalainen elokuvaaja, joka tunnetaan etenkin ohjaaja Ingmar Bergmanin hovikuvaajana.
Nykvistin ura kesti vuodesta 1945 vuoteen 1998, jolloin hän sai afasiadiagnoosin. Hän työskenteli paitsi Bergmanin myös Woody Allenin, Andrei Tarkovskin, Philip Kaufmanin, Nora Ephronin ja Lasse Hallströmin kanssa. Nykvistiä pidetään yhtenä kaikkien aikojen merkittävimmistä kuvaajista. Hän ohjasi myös itse muutaman elokuvan.
Nykvist on kirjoittanut omaelämäkerran Vördnad för ljuset – om film och människor (Albert Bonnier, 1997).
Nykvistin poika Carl-Gustav Nykvist on myös elokuvantekijä.
Palkinnot

Oscar-palkinto 1973 Bergmanin elokuvasta Kuiskauksia ja huutoja
Oscar-palkinto 1982 Bergmanin elokuvasta Fanny ja Alexander
Nykvistin kuvaamia elokuvia

Talven valoa 1963
Hiljaisuus 1963
Naisen naamio – Persona 1966
Postimies soittaa aina kahdesti 1981
Toinen nainen 1988
Olemisen sietämätön keveys 1988
Rikoksia ja rikkomuksia 1989
Chaplin 1992
Uneton Seattlessa 1993
Gilbert Grape 1993
Aiheesta muualla

Sven Nykvistin muistokirjoitus Helsingin Sanomissa
Sven Nykvist Internet Movie Databasessa. (englanniksi)
Costea Mușat

Costea Mușat tai Mușatin oli Moldavian voivodi vuosina 1373–1375. Hän oli ensimmäinen Mușatin sukuun kuuluva hallitsija, mahdollisesti kotoisin Valakiasta. Hänen vaimonsa oli Margareta (Mușata), katolinen Bogdan I:n tytär. Heillä oli kolme poikaa: Petru, Roman ja Ștefan, joista kaikista tuli myöhemmin hallitsijoita.
Asiakirja vuodelta 1392 kertoo, että Costean vaimo Mușata rakennutti Siretin kaupunkiin kirkon Johannes Kastajan kunniaksi. Mușata on haudattu sinne.
Sääksmäen kansallispuku

Paula-tyttö Sääksmäen kansallispukua muistuttavassa asussa.
Sääksmäen kansallispuku on suomalainen kansallispuku.
Naisen kansalispuku perustuu  Lennart Carlstedtin 1870-luvulla Sääksmäeltä keräämiin ja museoon lahjoittamiin vaatteisiin. Kansallispuvun mallin kokosi ja julkisti kansatieteen professori U. T. Sirelius vuonna 1922. Puvusta on juhla- ja arkiversio, juhla-asussa sinisiä ja punaisia raitoja koristaa kukkakuvio. Molempiin kuuluu sini-puna-raitainen liivihame, liivin kiinnityksenä on punainen nyöri. Sinisessä taskussa pn punaiset yksityiskohdat. Valkoisessa paidassa on korkea kaulus. Pukuun kuuluu hopeinen kaulakoru.
Miesten puku julkaistiin 1978. Sen osien esikuvina on käytetty materiaalia Kansallismuseon ja Hämeen museon kokoelmista. Liivi on punainen ja housut joko säämiskää tai mustaa verkaa.
Pauligin mainoshahmo Paula-tyttö oli puettu Sääksmäen kansallispukuun vuosina 1926–2015.
Aiheesta muualla

Sääksmäki Kansallispuvussa-kokoelma
Carlo Falcini

Carlo Falcini (23. maaliskuuta 1848 Prato – 13. tammikuuta 1928) oli italialainen roomalaiskatolinen piispa. Hänet vihittiin papiksi mahdollisesti vuonna 1874 ja nimitettiin Arethusan titulaaripiispaksi 17. heinäkuuta 1907. Piispaksi vihkiminen seurasi 4. elokuuta. Pääkonsekraattorina toimi David Camilli, jota avustivat Michele Cardella ja Giuseppe Batignani.
2. syyskuuta 1907 Falcini sai nimityksen San Miniaton piispaksi, jona hän toimi, kunnes kuoli 79-vuotiaana virassa.
Costaricanvireo

| Costaricanvireo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Vireot Vireo
Laji::  carmioli
Kaksiosainen nimi
 Vireo carmioli  Baird, 1866 
Katso myös
   Costaricanvireo Wikispeciesissä   Costaricanvireo Commonsissa 
Infobox OKNimi-testi OKIUCN-testi OK: 
Costaricanvireo (Vireo carmioli) on keskiamerikkalainen varpuslintu. Sen esiintymisalue käsittää Costa Rican vuoristot ja niihin liittyvät alueet Panamassa. Spencer Fullerton Baird kuvaili lajin holotyypin Santa Marísta vuonna 1866.
Splashed white

| Splashed white |
| --- | --- |
 Melko pienikuvioinen splashed white
Synonyymit ja lyhenteet
Vanhentuneet synonyymit::  Finnish paint
Fenotyyppi
Runko::  Yleensä värillinen. Voimakkaassa kuviossa vatsa valkoinen.
Iho::  Valkoisten alueiden kohdalta vaaleanpunainen, muuten pohjavärin mukainen.
Muuta::  Heikossa kuviossa pään merkki, mahdollisesti vaaleansiniset eli herasilmät (myös merkin jäädessä kauas silmistä) ja pienet sukat; tavanomaisessa tai voimakkaassa kuviossa pää ja jalat valkoiset.
Splashed white on melko harvinainen hevosen kirjavuuskuvio, jolle on tunnistettu useita erillisiä aiheuttaja-alleeleita. Kuvio ilmenee tyypillisesti yhtenäisenä, selkeäreunaisena valkoisena alueena, joka kattaa tyypillisesti hevosen jalkojen lisäksi takamuksen, mahan ja kaulan alapuolen sekä lähes koko pään. Kuvion ekspressio eli voimakkuus vaihtelee suuresti. Nimensä mukaisesti kuvio näyttää usein siltä, kuin hevonen olisi kahlannut loiskuvassa valkoisessa maalissa pää alhaalla.
Värityksen piirteet

Minimaalinen ekspressio:
valkoinen merkki päässä
matalat sukat takajaloissa
silmät voivat olla herasilmät, vaikka pään merkki ei ulottuisi silmiin
Tavanomainen ekspressio:
valkopää
jalat valkoiset
valkoinen laikku mahassa
hännän pää voi olla valkoinen
Maksimaalinen ekspressio:
hevonen enimmäkseen valkoinen
pohjaväriä päälaella ja ylälinjalla
Splashed white -kuvio jättää tyypillisesti värillisen laikun hevosen huulien seudulle, vaikka pää olisi muutoin valkoinen.
Sinisilmäinen läsipää islanninhevosvarsa. Muut kuin splashed whiten aiheuttamat kookkaat pään merkit ovat rodulla harvinaisia.
Valkopää, korkeat sukat, laikku vatsassa, hännänpää valkoinen. Oikea takajalka on epätyypillisesti enimmäkseen värillinen.
Hyvin suurimerkkinen splashed white. Kuvion reunan epäsäännöllisyys liittynee frame-kuvioon.
Geenitestillä varmennettu SW-1 -tamma. Mahan rikkonainen kuvio muistuttaa sabinokuviota.
Geenitekijät

Splashed white -kuviolle on löydetty toistaiseksi kolme geenitekijää, jotka kaikki voidaan todeta DNA-testissä.
SW-1 -alleelia esiintyy ainakin quarter-, paint-, trakehnenin-, miniatyyri- ja islanninhevosilla sekä shetlanninponeilla. Alleelin suhteen homotsygoottisia yksilöitä on tavattu, eikä alleeli siis ole homotsygoottina letaali.
SW-2 - ja SW-3 -alleeleiden arvellaan esiintyvän harvinaisina vain tietyissä quarter- ja painthevossuvuissa. Näiden alleeleiden mahdollisesta letaaliudesta homotsygoottina ei ole tietoa.
Esiintyminen

Splashed white on melko harvinainen valkokirjavuustyyppi, jota esiintyy muiden muassa joissakin pohjoisamerikkalaisissa roduissa, islanninhevosella ja gotlanninrussilla, harvinaisena myös suomenhevosella.
Kuurous

Splashed white -kirjavuuteen liittyy kuuroutta. Kuurous vaikuttaa liittyvän läheisesti sisäkorvan pigmentittömyyteen, eivätkä kaikki splashed white -hevoset ole kuuroja.
Aiheesta muualla

Kuvia tai muita tiedostoja aiheesta Splashed white Wikimedia Commonsissa
Carlo Fregosi

| Mitalit> Maa:   Italia. Olympialaiset .Miesten voimistelu | Mitalit> Maa:   Italia. Olympialaiset .Miesten voimistelu | Mitalit> Maa:   Italia. Olympialaiset .Miesten voimistelu | Maa:   Italia> .Miesten voimistelu |
| --- | --- | --- | --- |
|  Kultaa | Tukholma 1912 | joukkuekilpailu |  |
|  Kultaa | Antwerpen 1920 | joukkuekilpailu |  |
Carlo Fregosi (15. lokakuuta 1890 Savona – 13. marraskuuta 1968 Savona) oli italialainen voimistelija. Hän oli mukana voittamassa kultaa joukkuekilpailussa vuoden 1912 kesäolympialaisissa Tukholmassa ja uudelleen vuoden 1920 kesäolympialaisissa Antwerpenissä.
Carlo Furno

Carlo Furnon vaakuna
Carlo Furno (2. joulukuuta 1921 Bairo – 9. joulukuuta 2015) oli italialainen kirkonmies, joka nimitettiin yhdeksi roomalaiskatolisen kirkon kardinaaleista 26. marraskuuta 1994. Hän oli kuitenkin vuonna 2005 liian iäkäs (ylittänyt 80) voidakseen vaikuttaa uuden paavin valintaan.
Furno syntyi Torinon pohjoispuolella Bairon kunnassa ja sai pappisvihkimyksensä 25. kesäkuuta 1944. Hänet nimitettiin vuonna 1973 paavin suurlähettilääksi Peruun, vuonna 1978 Libanoniin, vuonna 1982 Brasiliaan ja vuonna 1992 Italiaan.
Furno toimi Jerusalemin pyhän haudan ritarikunnan suurmestarina vuodesta 1995 vetäytymiseensä 2007.
Splitted Alive

| Splitted Alive Rotten Sound & Control Mechanism |
| --- | --- | --- |

Split-albumin tiedot
 Julkaistu: 1997
 Tyylilaji: grindcore
 Kesto: 08.42
 Levy-yhtiö: IDS
Rotten Soundin muut julkaisut
| Loosin’ Face 1996 | Splitted Alive 1997 | Under Pressure 1997 |
Splitted Alive on grindcore-yhtyeiden Rotten Soundin ja Control Mechanismin split-albumi, joka on julkaistu vuonna 1997.
Kappaleet

New Power Structure – 4.04
Vicious Circle – 2.24
Apart – 1.56
Kokoonpano

Keijo Niinimaa – laulu
Mika Aalto – kitarat
Kai Hahto – rummut
Aiheesta muualla

Splitted Alive Discogsissa. (englanniksi)
Albumi Splitted Alive Encyclopaedia Metallum -sivustolla (englanniksi)
Rotten Sound
| Keijo Niinimaa • Mika Aalto • Sami Latva • Kristian ToivainenToni Pihlaja • Ville Väisänen • Kai Hahto • Masa Kovero • Jorma Hirvonen • Pekka Ranta • Mika Häkki • Juha Yli-Koski |
| --- | --- |
Studioalbumit:  Under Pressure • Drain • Murderworks • Exit • Cycles • Cursed • Abuse to Suffer • Apocalypse
EP:t:  Sick Bastard • Psychotic Veterinarian • Loosin' Face • Still Psycho • Consume to Contaminate • The Rotten Sound • Napalm • Species at War • Suffer to Abuse
Kokoelmat:  From Crust 'Til Grind
Split-albumit:  Splitted Alive • 8 Hours of Lobotomy • Seeds of Hate
Singlet:  ”Curses”
Videografia:  Murderlive
Carlo Galeffi

Carlo Galeffi (4. kesäkuuta 1882 Malamocco, Venetsian metropolikaupunki? – 22. syyskuuta 1961 Rooma) oli italialainen oopperalaulaja, joka oli äänialaltaan baritoni. Enciclopedia Italianan (1938) mukaan hän syntyi Roomassa vuonna 1885, Enciclopedia Italiana -instituutti Treccanin uudemman tiedon mukaan Venetsiassa vuonna 1884.
Galeffi opiskeli G. Di Comon, Enrico Sbriscian ja Antonio Cotognin johdolla. Hän teki oopperadebyyttinsä Roomassa Enricon roolissa Lucia di Lammermoorissa vuonna 1903. Hän sai tämän jälkeen suosiota Napolissa Amonasrona ja Rigolettona. Galeffi oli johtava esiintyjä La Scalassa vuosina 1912–1938. Hän esiintyi myös muun muassa Chicagossa (1919–1921) ja Teatro Colónissa. Ainoan esiintymisensä Metropolitan-oopperassa hän teki 29. marraskuuta 1910 Germontin roolissa La traviatassa. Galeffi kuului Arturo Toscaninin suosikkilaulajiin ja pääsi usein osallistumaan kantaesityksiin. Hän oli mukana kantaesittämässä Pietro Mascagnin oopperoita Isabeau ja Parisina. Muiden säveltäjien teoksista hän oli kantaesittämässä muun muassa Italo Montemezzin oopperaa L'amore dei tre re ja Arrigo Boiton Neronea.
Galeffi teki viimeisen oopperaesiintymisensä vuonna 1954. Hän osallistui La traviatan, Andrea Chénierin ja Pajatson levytyksiin.
Sword

| Sword> Tiedot |
| --- | --- |
Tyylilaji:  heavy metal
Kotipaikka:  Kanada
Laulukieli:  englanti
Jäsenet:  Rick Hughes   Dan Hughes   Mike Plant   Mike Larock  
Levy-yhtiö:  Aquarius Records  
Infobox OKNimi-testi OK: 
Sword oli 1980-luvun alkupuolella perustettu quebecläinen heavy metal -yhtye, joka julkaisi kaksi albumia. Rick ja Dan Hughes perustivat Swordin Saint Brunon kaupungissa Montrealin eteläpuolella. Yhtyeen musiikkia leimasivat aggressiiviset riffit, voimakas rumpusoundi sekä laulaja Hughesin normaalin, käheähkön lauluäänen sekä kiljunnan vuorottelu. Sword lämmitteli kiertueella Motörheadia ja Alice Cooperia sekä Metallicaa heidän Master of Puppets -kiertueellaan vuonna 1986. Sword ei kuitenkaan koskaan saavuttanut suurempaa valtavirran menestystä ja hajosi toisen albuminsa jälkeen.
Kokoonpano

Rick Hughes - laulu
Mike Larock - basso
Mike Plant - kitara
Dan Hughes - rummut
Albumit

Metalized (1986)
Sweet Dreams (1988)
The Best of Sword (2006)
III (2022)
Aiheesta muualla

Sword Last.fm:ssä (englanniksi)
Splitting Up Together

| Splitting Up Together |
| --- | --- |
Tyyli:  tilannekomedia
Kestoaika:  22 minuuttia
Pääosissa:   Jenna Fischer  Oliver Hudson  Bobby Lee  Diane Farr  Lindsay Price  Olivia Keville  Van Crosby  Sander Thomas 
Alkuperämaa:   Yhdysvallat
Alkuperäiskieli:  englanti
Verkko:   ABC
Esitetty:  27. maaliskuuta 2018  – 9. huhtikuuta 2019
Tuotantokausia:  2
Jaksoja:  26
Tunnuskappale:  Lenkan "Everything's Okay"
Tuotanto
Vastaava(t) tuottaja(t):   Mie Andreasen  Ellen DeGeneres  Mette Heeno  Dean Holland  Hella Joof  Emily Kapnek  Jeff Kleeman 
Ohjaaja(t):  Dean Holland
Käsikirjoittaja(t):   Mette Heeno  Emily Kapnek 
Säveltäjä(t):  Jared Faber
Kuvaaja(t):  John Tanzer
Tuotantoyhtiö(t):   Piece of Pie Productions  A Very Good Production  Warner Bros. Television 
Aiheesta muualla
Virallinen sivusto
IMDb 
Splitting Up Together on yhdysvaltalainen tilannekomediasarja, joka perustuu tanskalaiseen Mette Heenon, Mie Andreasenin ja Hella Joofin luomaan komediasarjaan Bedre skilt end aldrig.
ABC lopetti sarjan tilaamisen toisen tuotantokauden jälkeen.
Näyttelijät

| 0 | 1 | 2 |
| --- | --- | --- |
|  Jenna Fischer  | … |  Lena   |
|  Oliver Hudson  | … |  Martin   |
|  Bobby Lee  | … |  Arthur   |
|  Diane Farr  | … |  Maya   |
|  Lindsay Price  | … |  Camille   |
|  Olivia Keville  | … |  Mae   |
|  Van Crosby  | … |  Mason   |
|  Sander Thomas  | … |  Milo   |
|  Geoff Pierson  | … |  Henry   |
|  Trent Garrett  | … |  Wes   |
|  Monica Barbaro  | … |  Lisa Apple   |
Tuotanto

Elokuussa 2016 ABC ilmoitti tilanneensa pilottijakson Splitting Up Together -sarjalle, jonka käsikirjoittajaksi valittiin Emily Kapnek.
ABC vahvisti tilanneensa ensimmäisen tuotantokauden sarjalle 11. toukokuuta 2017. ABC tilasi toisen tuotantokauden toukokuussa 2018 ja myöhemmin lokakuussa tilasi sille kolme lisäjaksoa.
Toukokuussa 2019 ABC ilmoitti ettei sarja tule saamaan kolmatta tuotantokautta.
Aiheesta muualla

Splitting Up Together ABC:n sivustolla (englanniksi)
Splitting Up Together Internet Movie Databasessa (englanniksi)
Concorde-sopimus

Concorde-sopimus on Kansainvälisen autourheiluliiton (FIA), Formula 1 -tallien ja FOA:n välinen sopimus, joka määrittelee ehdot, joilla tallit kilpailevat ja miten televisiotulot ja palkintorahat jaetaan. Sopimus on nimetty Pariisin Concorde-aukion mukaan, jossa ensimmäinen sopimus allekirjoitettiin vuonna 1981.
Sopimuksen tarkoitus on edistää ammattimaisuutta ja Formula 1:n kaupallista menestystä. Tärkein tekijä tämän saavuttamisessa on tallien velvollisuus osallistua jokaiseen kilpailuun, mikä tekee urheilusta entistä luotettavamman lähetystoiminnan harjoittajille, joiden odotetaan investoivan voimakkaasti televisiolähetysoikeuksien hankkimiseen. Vastineeksi talleille taataan prosenttiosuus urheilun kaupallisista tuloista.
Concorde-sopimuksia on ollut kahdeksan: ensimmäinen solmittiin vuonna 1981, muut vuonna 1987, 1992, 1997, 1998, 2009, 2013 ja nykyinen sopimus vuonna 2020. Uusin sopimus on voimassa vuoteen 2025 asti.
Sopimusten sisältö on ollut salainen kunnes vuoden 2005 lopulla tunnettu kilpaurheilutoimittaja Forrest Bond julkaisi vuoden 1997 sopimuksen.
Chalukya

Chalukyan valta suurimmillaan Pulakesi II:sen hallintoaikana
Chalukya (kannadaksi ಚಾಲುಕ್ಯರು oli valtakunta, joka hallitsi suurta osaa keskistä ja eteläistä Intiaa 500-luvulta 1100-luvulle. Tuona aikana chalukyat hallitsivat kolmen erillisen, mutta läheisen, dynastian voimin.
Varhaisin tiedetty dynastia tunnetaan heidän pääkaupunkinsa Badamin mukaan. Heidän valtakautensa alkoi 500-luvulla, kun Kadamba-valtakunta vaipui rappioon. Badami Chalukyan asema nousi hiljalleen, kunnes se saavutti suurimman mahtinsa kuningas Pulakesi II:sen aikana. Tämän kuoleman jälkeen vuonna 642 Itä-Chalukyasta tuli itsenäinen kuningaskunta  itäisellä Dekkanilla. Itä-Chalukya hallitsi aluettaan 1000-luvulle asti. Deccanin länsiosissa chalukyat korvasi 700-luvun puolivälissä Rashtrakuta-dynastia. Chalukyaoiden jälkeläiset ottivat kuitenkin uudelleen vallan alueella 900-luvun lopulla. Länsi-Chalukya oli hallinnassa 1100-luvun loppuun saakka.
Chalukyan valta merkitsi merkkipaalua Etelä-Intian historiassa ja loistoaikaa Karnatakalle. Etelä-Intian poliittinen ilmapiiri vaihtui pienemmistä kuningaskunnista laajempiin valtakuntiin. Ensimmäistä kertaa historian aikana yksi valtakunta hallitsi alueita Kaveri- ja Narmada-jokien välillä. Chalukyan nousu tarkoitti myös tehokkaamman hallinnon syntyä, mertentakaisen kaupan ja talouden kehittymistä sekä vesara-arkkitehtuurin loistoa. Chalukyan aikana myös kannadan kieli nousi kukoistukseen kirjallisuudessa 800-luvulla.
Aiheesta muualla

Wikimedia Commonsissa on kuvia tai muita tiedostoja aiheesta .
The Chalukyan magnificence (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chalukya dynasty
Käännös suomeksi
Split Second – Saalistaja

| Split Second – Saalistaja> Split Second |
| --- | --- |
 DVD:n kansikuva
Ohjaaja:  Tony Maylam & Ian Sharp
Käsikirjoittaja:  Gary Scott Thompson
Tuottaja:  Laura Gregory
Säveltäjä:  Francis Haines Stephen W. Parsons
Kuvaaja:  Clive Tickner
Leikkaaja:  Dan Rae
Tuotantosuunnittelija:  Chris Edwards
Pääosat:  Rutger Hauer Kim Cattrall Alastair Duncan Pete Postlethwaite
Valmistustiedot
Valmistusmaa:   Iso-Britannia  Yhdysvallat
Levittäjä:  Netflix
Ensi-ilta:   1. toukokuuta 1992  25. joulukuuta 1992
Kesto:  90 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Split Second – Saalistaja on brittiläinen toiminta- ja tieteiselokuva vuodelta 1992. Pääosissa ovat muun muassa Rutger Hauer ja Kim Cattrall. Elokuva sai paljon vaikutteita Aliensista ja Terminaattorista.
Juoni

Vuoden 2008 Lontoota ovat viikkokausia vaivanneet ankarat rankkasateet ja niiden aiheuttamat tulvat. Lisäksi kaupungissa riehuu salaperäinen ihmissyöjä-murhaaja, joka repii sydämen irti uhreiltaan. Kukaan ei ole koskaan edes nähnyt sitä, eivätkä poliisit ehdi koskaan ajoissa paikalle. Kovaotteinen poliisi Harley Stone aikoo kuitenkin löytää pedon, sillä hän uskoo kyseessä olevan sama murhaaja, joka tappoi hänen partnerinsa vuosia aikaisemmin.
Näyttelijät

| 0 | 1 | 2 |
| --- | --- | --- |
|  Rutger Hauer  | … |  Harley Stone   |
|  Kim Cattrall  | … |  Michelle   |
|  Alastair Duncan  | … |  Dick Durkin   |
|  Michael J. Pollard  | … |  The Rat Catcher   |
|  Alun Armstrong  | … |  Thrasher   |
|  Pete Postlethwaite  | … |  Paulsen   |
|  Ian Dury  | … |  Jay Jay   |
|  Roberta Eaton  | … |  Robin   |
|  Tony Steedman  | … |  O'Donnell   |
|  Steven Hartley  | … |  Foster   |
|  Sara Stockbridge  | … |  Tiffany   |
Aiheesta muualla

Split Second – Saalistaja Internet Movie Databasessa (englanniksi)
Split Second – Saalistaja Elonet.
Chuck Strahl

Chuck Strahl vuonna 2014.
Charles ”Chuck” Strahl (25. helmikuuta 1957 – 13. elokuuta 2024) oli kanadalainen konservatiivipuolueen poliitikko. Hän istui maansa edustajainhuoneessa vuodesta 1993 ja toimi maatalousministerinä vuosina 2006–2007. Vuodesta 2007 hän oli intiaaniasiain ja pohjoisen kehityksen ministerinä. Hän kärsi vuodesta 2005 keuhkosyövästä, joka saattoi liittyä nuorempana työssä koettuun altistumiseen asbestille.
Strahl oli naimisissa, ja hän sai neljä lasta. Hän kuului evankeliseen Christian and Missionary Allianceen.
Chalmersin teknillinen korkeakoulu

| Chalmersin teknillinen korkeakoulu> Chalmers tekniska högskola |
| --- | --- |

 engl. Chalmers University of Technology 
Motto:  Avancez
Perustettu:  1829
Tyyppi:  yksityinen   teknillinen
Rehtori:  Stefan Bengtsson
Henkilökunta:  2 020 (2016)
Opiskelijoita:  9 415 (2018)
Sijainti:  Göteborg,  Ruotsi
Sivusto:  www.chalmers.se
Chalmersin pääsisäänkäynti
Chalmersin teknillinen korkeakoulu (ruots. Chalmers tekniska högskola, CTH) on Göteborgissa Ruotsissa sijaitseva yksityinen teknillinen yliopisto. Se perustettiin 5. marraskuuta 1829 William Chalmersin lahjoitusten avulla. Vuonna 1937 yliopisto siirtyi valtion omistukseen, mutta 1994 se muuttui takaisin yksityiseksi säätiön omistamaksi yliopistoksi.
Nykyisin yliopistolla on noin 2 020 työntekijää ja noin 9 415 opiskelijaa. Yliopistolla on kaksi kampusaluetta, Johanneberg ja Lindholmen. Koulun rehtorina on toiminut vuodesta 2006 alkaen Karin Markides.
Maailman viidensadan huippuyliopiston Shanghai-yliopistovertailussa Chalmersin teknillinen korkeakoulu sai vuonna 2014 sijaluvun 301–400.
Aiheesta muualla

Chalmersin viralliset sivut
Wikimedia Commonsissa on kuvia tai muita tiedostoja aiheesta .
Silponlampi (Luumäki, itäinen)

| Silponlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  61°03′33″N, 27°20′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Silponlampeen 
Järvinumero:  14.194.1.004
Mittaustietoja
Pinnankorkeus:  92,3 m  
Pituus:  280 m  
Leveys:  130 m  
Rantaviiva:  0,647 km  
Pinta-ala:  2,125 ha  
Saaria:  ei saaria 
 fiSilponlampi 
Silponlampi Silponlampi (i) on Etelä-Karjalassa Luumäellä Joentauksen kylän lähellä sijaitseva lampi.
Maantietoa

Lammen pinta-ala on 2,1 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Matalajärven valuma-alueeseen (14.194) se kuuluu. Lammen vedenpinnan korkeus on 92,3 metriä mpy.
Swoop

| Swoop |
| --- | --- |
Ensiesiintyminen:  The Transformers (marraskuu 1984)
Henkilötiedot
Koko nimi:  Swoop
Asema:  tiedustelija
Ryhmäsidokset:  Autobotit, Dinobotit
Sukupuoli:  Mies
Muuntautumismuodot:  Pteranodon
Näyttelijä(t):  Michael Bell (1984–1987) Eric Artell (2010) Mark Allan Stewart (2012)
Swoop on Transformers-universumissa esiintyvä Dinobotti. Hasbron luoma hahmo esiintyi ensimmäisen kerran vuonna 1984 The Transformers -animaatiosarjassa.
The Transformers

Sarjassa The Transformers Swoop on yksi kahdesta uudesta Dinobotista, jotka Wheeljack rakensi alkuperäisten Dinobottien: Grimlockin, Slagin ja Sludgen tueksi. Swoopin ohella toinen uusi Dinobotti oli Snarl, joka muuntautuu Stegosaurukseksi. Hän on myös Dinoboteista älykkäimpiä.